Blaze7451/Wiki-th-20250601 huggingface dataset:
ปิติศักดิ์ เยาวนานนท์

ปิติศักดิ์ เยาวนานนท์ (เต้; เกิด 13 มีนาคม พ.ศ. 2525) เป็นนักแสดงชาวไทย เขารับบทเป็น ฟัก ในภาพยนตร์ ไอ้ฟัก และได้รางวัลนักแสดงนำชายยอดเยี่ยมในบทดังกล่าว

**ประวัติ**
ปิติศักดิ์ จบการศึกษาชั้นมัธยมศึกษาที่โรงเรียนหาดใหญ่วิทยาลัยสมบูรณ์กุลกัลยา อำเภอหาดใหญ่ จังหวัดสงขลา สำเร็จการศึกษาจากคณะมนุษยศาสตร์และสังคมศาสตร์ สาขารัฐประศาสนศาสตร์ สถาบันราชภัฏสวนสุนันทา มีผลงานสร้างชื่อในวงการบันเทิง คือ ภาพยนตร์เรื่อง ไอ้ฟัก โดยแสดงคู่กับ บงกช คงมาลัย
เขาสมรสแล้วกับแฟนสาวนอกวงการหลังคบหาดูใจกันมา 5 ปีเมื่อเดือนกุมภาพันธ์ พ.ศ. 2555 ที่จังหวัดเพชรบุรี มีบุตรชายด้วยกันหนึ่งคน

**ผลงาน**

**ภาพยนตร์**
 ไอ้ฟัก (2547) รับบท ฟัก- ซุ้มมือปืน (2548) รับบท น้อย- กระสือวาเลนไทน์ (2549) รับบท หนุ่ม- อีส้ม สมหวัง (2550) รับบท สมหวัง- มะหมา 4 ขาครับ (2550) รับบท นายองอาจ- อีส้มสมหวัง ชะชะช่า (2552) รับบท สมหวัง- นาคปรก (2553) รับบท ปอ- ทางแยกวัดใจ (2554) รับบท โต้ง (ฉายเฉพาะโรงภาพยนตร์ในเครือเมเจอร์ซีนีเพล็กซ์)- มะหมา 2 (2555) รับบท นายองอาจ- ยังบาว (2556) รับบท อ็อด คาราบาว- ชีวิต 800 (2557) รับบท พงษ์- ดารัมซาล่า ความหวังแห่งศรัทธา (2560) รับบท

**ละครซิทคอม**

**ละคร**

**ละครเวที**
 บัลลังก์เมฆ เดอะมิวสิคัล (2550) รับบท ปรก

**ซีรีส์**
 Wifi Society ตอน Truth Never Dies‬ ‎บอกเธอว่าฉันตาย‬ รับบท ปั๊ม

**รายการโทรทัศน์**
 คบเด็กสร้างบ้าน ช่อง 7HD- เฉียด ช่อง 8

**ผู้ประกาศข่าว**
 ข่าวเด่น ช่อง 8 (4 ม.ค. – 15 ต.ค. 64)- เกาะติดข่าว เสาร์–อาทิตย์ ช่อง 8 (1 ม.ค. 2565 – 16 เม.ย. 66)- ข่าวใหญ่ ช่อง 8 (22 เม.ย – 4 มิ.ย. 66)

**ผลงานมิวสิควีดีโอ**
 เพลง ในนามของความห่วงใย เสถียร ทำมือ- เพลง ตั้งแต่วันนั้น ละมุน

**รางวัล**
 รางวัลนักแสดงนำชายยอดเยี่ยม จาก ภาพยนตร์เรื่อง ไอ้ฟัก จากงาน รางวัลภาพยนตร์แห่งชาติ สุพรรณหงส์ ครั้งที่ 14- รางวัลนักแสดงนำชายยอดเยี่ยม จาก ภาพยนตร์เรื่อง ไอ้ฟัก จากงาน คมชัดลึก อวอร์ด ครั้งที่ 2- รางวัลนักแสดงนำชายยอดเยี่ยม จาก ภาพยนตร์เรื่อง ไอ้ฟัก จาก รางวัลสตาร์พิคส์ ครั้งที่ 2- รางวัลนักแสดงนำชายยอดเยี่ยม จาก ภาพยนตร์เรื่อง ไอ้ฟัก จากงาน รางวัลชมรมวิจารณ์บันเทิง ครั้งที่ 13- รางวัลนักแสดงนำชายยอดเยี่ยม จาก ภาพยนตร์เรื่อง ไอ้ฟัก จากงาน รางวัลพระราชทานพระสุรัสวดี ครั้งที่ 27- รางวัลนักแสดงสมทบชายยอดเยี่ยม จาก ภาพยนตร์เรื่อง ซุ้มมือปืน จากงาน คมชัดลึก อวอร์ด ครั้งที่ 3- รางวัลนักแสดงสมทบชายยอดเยี่ยม จาก ภาพยนตร์เรื่อง ซุ้มมือปืน จาก รางวัลสตาร์พิคส์ ครั้งที่ 3

**อ้างอิง**

**แหล่งข้อมูลอื่น**
  เว็บไซต์ส่วนตัว ปิติศักดิ์ เยาวนานนท์
หมวดหมู่:บุคคลจากจังหวัดยะลา‎‎
หมวดหมู่:บุคคลจากอำเภอหาดใหญ่‎
หมวดหมู่:นักแสดงชายชาวไทย
หมวดหมู่:บุคคลจากโรงเรียนหาดใหญ่วิทยาลัยสมบูรณ์กุลกัลยา
หมวดหมู่:บุคคลจากมหาวิทยาลัยราชภัฏสวนสุนันทา
หมวดหมู่:ผู้ชนะรางวัลนักแสดงนำชายยอดเยี่ยมพระสุรัสวดี
หมวดหมู่:ผู้ชนะรางวัลนักแสดงนำชายยอดเยี่ยมสุพรรณหงส์
นกกินปลีอกเหลือง

นกกินปลีอกเหลือง (Garden sunbird, Olive-backed sunbird, Yellow-bellied sunbird; Cinnyris jugularis) เป็นนกจับคอนขนาดเล็กในวงศ์นกกินปลี (Nectariniidae) กินน้ำต้อยเป็นอาหาร พบตั้งแต่เอเชียตะวันออกเฉียงใต้จนถึงประเทศออสเตรเลีย

**ลักษณะ**
ลำตัวด้านบนสีเขียวมะกอก ลำตัวด้านล่างสีเหลืองสดใสเหมือนกันในทั้งสองเพศ ปากยาวโค้งแหลม ขอบหางคู่นอกและใต้หางมีสีขาว ในเพศเมียมีคอจนถึงอกสีเหลือง แต่เพศผู้ที่บริเวณคอจนถึงหน้าอกมีสีน้ำเงินเหลือบดำ

**สถานะ**
ในประเทศไทย ถือเป็นสัตว์ป่าคุ้มครองประเภทนก

**อ้างอิง**
 downloaded=02 May 2007 Database entry includes justification for why this species is of least concern- Sunbirds by Cheke, Mann and Allen, ISBN 1-873403-80-1

**อ้างอิง**

**แหล่งข้อมูลอื่น**
  Olive-backed Sunbird videos, photos & sounds on the Internet Bird Collection.-  BirdLife Species Factsheet date=2007-09-29 
อกเหลือง
หมวดหมู่:นกที่พบในประเทศไทย
หมวดหมู่:นกในประเทศออสเตรเลีย
หมวดหมู่:นกในประเทศอินเดีย
หมวดหมู่:นกที่พบในประเทศอินโดนีเซีย
แม่แบบ:เอเคบีโฟร์ตีเอต

เอเคบีโฟร์ตีเอต
หมวดหมู่:กล่องนำทางเกิร์ลกรุป
หมวดหมู่:กล่องนำทางกลุ่มเจป็อป
สำนักงานรัฐมนตรี

สำนักงานรัฐมนตรี เป็นส่วนราชการที่มิได้มีฐานะเป็นกรม เพราะไม่มีกฎหมายบัญญัติให้เป็นกรม อยู่ในสังกัดกระทรวงต่าง ๆ ของประเทศไทย เดิมมีชื่อว่า "สำนักงานเลขานุการรัฐมนตรี" 
ในอดีตเป็นหน่วยงานที่ทำหน้าที่ทั่วไปซึ่งมิใช่งานของกรมใดกรมหนึ่งในกระทรวง หรือเปรียบเสมือนกับสำนักงานรัฐมนตรี ต่อมาในปี พ.ศ. 2545 ได้มีการปรับปรุงโครงสร้าง กระทรวง ทบวง กรม และมีการจัดตั้งให้สำนักงานเลขานุการรัฐมนตรี ใช้ชื่อว่า "สำนักงานรัฐมนตรี"

**อำนาจหน้าที่**
สำนักงานรัฐมนตรีในแต่ละกระทรวง มีภารกิจเกี่ยวกับราชการทางการเมือง เพื่อสนับสนุนภารกิจของรัฐมนตรี ประสานนโยบายระหว่างกระทรวง มีอำนาจหน้าที่ ดังต่อไปนี้
#รวบรวมข้อมูลและวิเคราะห์กลั่นกรองเรื่องเพื่อเสนอต่อรัฐมนตรี รวมทั้งเสนอความเห็นประกอบการวินิจฉัยสั่งการของรัฐมนตรี
#สนับสนุนการทำงานของรัฐมนตรีในการดำเนินงานทางการเมืองระหว่างรัฐมนตรี คณะรัฐมนตรี รัฐสภา และประชาชน
#ประสานงานการตอบกระทู้ ชี้แจงญัตติ ร่างพระราชบัญญัติ และกิจการอื่นทางการเมือง
#ดำเนินการพิจารณาเรื่องร้องทุกข์ ร้องเรียน หรือร้องขอความช่วยเหลือต่อรัฐมนตรี
#ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักงานรัฐมนตรี หรือตามที่รัฐมนตรีหรือคณะรัฐมนตรีมอบหมาย

**การแบ่งส่วนราชการ**
สำนักงานรัฐมนตรีในแต่ละกระทรวง แบ่งส่วนราชการออกเป็น 3 ส่วน คือ- งานบริหารทั่วไป มีอำนาจหน้าที่เกี่ยวกับงานเลขานุการและงานการประชุมของรัฐมนตรี งานบริหารทั่วไป- กลุ่มงานประสานการเมือง มีอำนาจหน้าที่เกี่ยวกับการประสานนโยบายระหว่างกระทรวงและประสานกับรัฐสภา การประชาสัมพันธ์ รับเรื่องราวร้องทุกข์ของประชาชน- กลุ่มงานสนับสนุนวิชาการ มีอำนาจหน้าที่เกี่ยวการประสานงาน วิเคราะห์ กลั่นกรอง และให้ความเห็นแก่รัฐมนตรีเกี่ยวกับการปฏิบัติภารกิจของรัฐมนตรี

**อ้างอิง**
หมวดหมู่:ส่วนราชการระดับกรมในประเทศไทย
ปลาสคอมบิรอยด์

ปลาสคอมบิรอยด์ หรือ ปลาพารายา (อังกฤษ: Scomberoides; สเปน: Paraya) ปลาน้ำจืดชนิดหนึ่ง มีชื่อวิทยาศาสตร์ว่า Hydrolycus scomberoides ในวงศ์ปลาฟันสุนัข (Cynodontidae) อันดับปลาคาราซิน มีรูปร่างแบนข้าง ตัวเพรียวยาว ปากกว้าง มีจุดวงกลมสีดำอยู่หลังครีบอก ในส่วนที่เป็นสันหลังจะมีสีดำเข้ม บริเวณครีบก้นมากกว่าครึ่งก้านครีบที่มีสีดำ ในครีบหางจะมีสีดำตั้งแต่ฐานก้านครีบถึงกึ่งกลางก้านครีบ และจะลดความเข้มข้นของสีไปจนถึงปลายก้านครีบหาง  ครีบไขมันมีจุดดำเห็นชัดเจน  มีจุดเด่นคือ มีเขี้ยวคู่หนึ่งยาวยื่นออกมาจากขากรรไกรล่าง ซึ่งเขี้ยวเหล่านี้สามารถ 4-6 นิ้ว จนได้รับฉายาว่า "ปลาแวมไพร์"
ขนาดโตเต็มที่ยาวประมาณ 45 เซนติเมตร (แต่ในข้อมูลทั่วไปมักจะระบุว่ายาวได้ถึง 117 เซนติเมตร ซึ่งเป็นข้อมูลที่ผิด) กินปลาขนาดเล็กเป็นอาหาร ในบางครั้งอาจกินปลาที่มีขนาดเท่าตัวหรือใหญ่กว่าได้อีกด้วย  พบกระจายพันธุ์ในแม่น้ำริโอทาปาโฮส ซึ่งเป็นสาขาของแม่น้ำอเมซอน โดยแหล่งที่พบมากที่สุดแห่งหนึ่ง คือน้ำตกอูไรมา ในเวเนซุเอลา เป็นปลาที่ชาวพื้นเมืองในอเมริกาใต้ใช้เป็นอาหาร และนิยมตกเป็นเกมกีฬา และก็นิยมเลี้ยงเป็นปลาสวยงามอีกด้วย นับเป็นปลาในสกุล Hydrolycus ชนิดแรกที่ถูกนำมาเลี้ยงเป็นปลาสวยงาม สำหรับในประเทศไทยเป็นปลานำเข้าที่มีราคาแพง ซึ่งพฤติกรรมในสถานที่เลี้ยงจะมีนิสัยขี้ตกใจพอสมควร และโตช้ากว่าชนิดอื่น ๆ ในสกุลเดียวกัน

**อ้างอิง**

**แหล่งข้อมูลอื่น**
  รูปและข้อมูลปลาสคอมบิรอยด์-  รวมวิดีโอคลิปของปลาสคอมบิรอยด์จากyoutube
หมวดหมู่:ปลาน้ำจืด
หมวดหมู่:วงศ์ปลาฟันสุนัข
หมวดหมู่:ปลาตู้
หมวดหมู่:ปลาทวีปอเมริกาใต้
ไอโฟน 4

ไอโฟน 4 (iPhone 4) คือสมาร์ตโฟนระบบจอสัมผัส ที่พัฒนาโดย บริษัทแอปเปิล ซึ่งเป็นรุ่นที่สี่ของ ไอโฟน ต่อมาจากรุ่น ไอโฟน 3จีเอส ถูกออกแบบเฉพาะสำหรับการใช้งานด้านการโทรศัพท์ โดยมีสัญญาณภาพ (ในชื่อ เฟซไทม์) การอ่านหนังสืออีบุค, การดูวิดีโอ, ฟังเพลง, เล่นเกม และ อินเทอร์เน็ต ถูกประกาศอย่างเป็นทางการเมื่อวันที่ 7 มิถุนายน พ.ศ. 2553 ในงาน WWDC 2010 และขายครั้งแรกวันที่ 24 มิถุนายน พ.ศ. 2553 ในอเมริกา,อังกฤษ และอีกในหลายประเทศ โดยในประเทศไทยนั้นมีการขายครั้งแรกอย่างเป็นทางการใน วันที่ 24 กันยายน พ.ศ. 2553 โดยสามบริษัทใหญ่เป็นผู้จำหน่ายคือ เอไอเอส ,ดีแทค และทรูมูฟ
ไอโฟน 4 ทำงานด้วยระบบปฏิบัติการไอโอเอส (iOS) ซึ่งเป็นระบบเดียวกับที่ใช้ในไอโฟนรุ่นก่อนหน้า รวมไปถึงไอแพด และ ไอพอดทัช การทำงานหลักควบคุมโดยใช้ปลายนิ้วสัมผัส 
ข้อแตกต่างระหว่างไอโฟน 4 และไอโฟนรุ่นก่อนหน้าได้แก่ การออกแบบโฉมใหม่ ที่มีการหุ้มขอบด้วย สเตนเลนสตีลไร้ฉนวนซึ่งทำหน้าที่เป็น เสาอากาศ ของเครื่อง ตัวเครื่องจะอยู่กึ่งกลางระว่าง กระจกอลูมิโนซิลิเกต ชนิดพิเศษ ที่เพิ่มความแข็งแรง วางไว้สองด้านหน้าหลัง ภายในเครื่องมีซีพียู แอปเปิล A4  พร้อม ram 512 MB ของ eDRAM ซึ่งมีความเร็วเป็นสองเท่า ของรุ่นก่อนหน้า และเร็วเป็นสี่เท่า ของไอโฟนรุ่นแรกสุด หน้าจอขอไอโฟน 4 มีขนาด 89 มม. (3.5 นิ้ว) โดยใช้แอลอีดีแบล็กลิต ขนาด แสดงผลด้วยความละเอียด 960×640 พิกเซล ซึ่งชื่อการค้าว่าว่า เรตินาดิสเพลย์ (Retina Display)
จุดเด่นที่น่าสนใจ คือ
Facetime การสนทนาพร้อมส่งภาพจากกล้องด้านหน้า หรือด้านหลัง ไปให้คู่สนทนาได้ชมแบบสดๆ หรือเรียกว่าวิดีโอคอลล์ เพียงแต่ Facetime ไม่ต้องอาศัยเครือข่าย 3G แต่อาศัย Wi-Fi แทน วิธีการใช้งานก็ไม่ยุ่งยาก เพียงเชื่อมต่อกับเครือข่าย Wi-Fi ทิ้งไว้ จากนั้นทำการโทรออกไปหาผู้รับตามปกติ (ผู้รับสายจะต้องใช้ iPhone 4 มีเชื่อมต่อ Wi-Fi เช่นกัน) ระหว่างรอรับสายให้กดปุ่ม Speaker เพื่อสนทนาผ่านลำโพง และ เมื่อมีผู้รับสายให้กดปุ่ม Facetime เพื่อเปิดใช้งานกล้อง โดยผู้ใช้ สามารถสลับการใช้งานได้ทั้งกล้องด้านหน้าและด้านหลัง
ประโยชน์ของ Facetime นอกจากการสนทนาแบบเห็นหน้า นั่นคือการสื่อสารที่มากกว่าคำพูด เพราะผู้ใช้สามารถรับรูปถึงอารมณ์ของคู่สนทนามากกว่าฟังแต่เสียง อีกทั้งการแสดงภาพเคลื่อนไหวภาพยังทำได้ราบลื่น (ขึ้นอยู่กับความเร็วของสัญญาณ Wi-Fi ในเวลาใช้งาน) ที่สำคัญผู้ใช้ไม่ต้องจ่ายค่าบริการเพิ่ม (นอกจากค่าบริการอินเทอร์เน็ต Wi-Fi) 
ถ้าให้เทียบกับการสนทนารูปแบบวิดีโอคอลล์ผ่านเครือข่าย 3G ต้องยอมรับว่า Facetime เหนือกว่า ทั้งเรื่องสัญญาณ Wi-Fi ที่ครอบคลุมมากกว่า เครือข่าย 3G ค่าบริการที่ถูกกว่า และ ความเร็วในการแสดงผล
ระบบปฏิบัติการรุ่นล่าสุดคือ iOS 7.1.2 (เริ่ม 1 กรกฎาคม พ.ศ. 2557)

**อ้างอิง**

**แหล่งข้อมูลอื่น**
  เว็บไซต์ไอโฟนอย่างเป็นทางการ
หมวดหมู่:ฮาร์ดแวร์แอปเปิลคอมพิวเตอร์
หมวดหมู่:โทรศัพท์
หมวดหมู่:การสื่อสาร
หมวดหมู่:ระบบโทรศัพท์ทางวิดีโอ
การรั่วไหลของน้ำมันดิบจากแท่นขุดเจาะดีพวอเทอร์ฮอไรซัน

ไฟล์:Deepwater Horizon oil spill - May 24, 2010 - with locator.jpg|thumb|ภาพถ่ายอาณาบริเวณคราบน้ำมันจากดาวเทียมTerra ของนาซา เมื่อ 24 พฤษภาคม 2553
การรั่วไหลของน้ำมันดิบจากแท่นขุดเจาะดีพวอเทอร์ฮอไรซัน (หรือที่เรียกในชื่ออื่นว่า การรั่วไหลของน้ำมันดิบของบีพี หรือ การรั่วไหลของน้ำมันดิบในอ่าวเม็กซิโก)  เป็นเหตุการณ์น้ำมั่นรั่วขนาดใหญ่ในอ่าวเม็กซิโก ระหว่างวันที่ 20 เมษายน - 15 กรกฎาคม พ.ศ. 2553 (15 วัน) ซึ่งนับว่าเป็นการรั่วไหลนอกชายฝั่งที่ใหญ่ที่สุดในประวัติศาสตร์สหรัฐอเมริกา บางแหล่งประเมินเมื่อประมาณปลายเดือนพฤษภาคมว่าเป็นการรั่วไหลของน้ำมันที่ใหญ่ที่สุดในโลกด้วยปริมาณน้ำมั่นรั่วรวมหลายสิบล้านแกลลอน การรั่วครั้งนี้เกิดมาจากการที่น้ำมันพุ่งขึ้นจากใต้ทะเล ซึ่งเป็นผลจากการระเบิดของแท่นขุดเจาะน้ำมันดีพวอเตอร์ฮอไรซัน เมื่อวันที่ 20 เมษายน 2553 การระเบิดครั้งนี้ทำให้คนงานเสียชีวิต 11 คน และบาดเจ็บ 17 คน
แท่นขุดแห่งนี้เป็นสัมปทานของบริติชปีโตรเลียม (BP) เป็นแท่นเจาะแบบเคลื่อนที่ ขณะเกิดเหตุระเบิด กำลังขุดเจาะน้ำมันดิบจากระดับความลึก 1,500 เมตร  และจมลงเมื่อวันที่ 22 เมษายน 36 ชั่วโมงหลังการระเบิด 
ไฟล์:Gulf-Oiled-Pelicans-June-3-2010.jpg|thumb|นกกระทุงที่ได้รับผลกระทบจากน้ำมันดิบ จับได้ที่เกาะแกรนด์ไอเซิล รัฐลุยเซียนา
ในช่วงของการรั่วไหล ประมาณการว่ามีน้ำมันดิบรั่วไหลออกมาจากช่องเปิดใต้ทะเลระหว่างวันละ 12,000 ถึง 100,000 บาร์เรล (1.9 ล้าน ถึง 16 ล้านลิตรต่อวัน) ก่อให้เกิดภาวะปนเปื้อนเป็นอาณาบริเวณระหว่าง 6,500 ถึง 24,000 ตารางกิโลเมตร  และภายหลังเหตุการณ์นี้ มีประมาณการว่ามีน้ำมันรั่วไหลทั้งสิ้น 4.9 ล้านบาร์เรล 
องค์การคุ้มครองสิ่งแวดล้อมประกาศว่า บีพีได้ถูกสั่งห้ามในการทำสัญญาใหม่กับรัฐบาลสหรัฐชั่วคราว กระทรวงยุติธรรมสหรัฐได้ตกลงกับบีพีในการตั้งค่าปรับและค่าใช้จ่ายอื่นๆในเหตุการณ์นี้ถึง 4.525 พันล้านเหรียญ ซึ่งสูงเป็นประวัติการณ์ แต่การดำเนินการด้านกฎหมายยังไม่มีความชัดเจนจนกว่าจะได้ข้อสรุปภายในปี พ.ศ. 2557 เพื่อที่จะตรวจสอบค่าใช้จ่ายในการพื้นฟูและประเมินความเสียหายของทรัพยากรธรรมชาติ ซึ่งในเดือนกุมภาพันธุ์ พ.ศ. 2556 สินไหมทางอาญาและทางแพ่งแก่กองทุนที่รับผิดชอบ มีค่าใช้จ่ายตกกับบีพี ราว 42.2 พันล้านเหรียญ

**ดูเพิ่ม**
 ความพยายามยับยั้งการรั่วไหลของน้ำมันดิบจากแท่นขุดเจาะดีพวอเทอร์ฮอไรซัน

**อ้างอิง**
หมวดหมู่:พ.ศ. 2553
หมวดหมู่:ภัยพิบัติในสหรัฐ
หมวดหมู่:การรั่วไหลของน้ำมันดิบจากดีพวอเทอร์ฮอไรซัน
นางกุสาวดี

พระราชชายาเทวี, เจ้าจอมสุมบุญ หรือที่เรียกกันว่า  นางกุสาวดี เป็นธิดาของพญาแสนหลวง ขุนนางเมืองเชียงใหม่ ได้เป็นสนมในสมเด็จพระนารายณ์มหาราช แต่หลังจากนางตั้งครรภ์ ได้ทรงยกให้เป็นภรรยาของสมเด็จพระเพทราชา ส่วนพระราชโอรสนั้นต่อมาได้ขึ้นครองราชเป็นสมเด็จพระเจ้าสุริเยนทราธิบดี (พระเจ้าเสือ)

**พระประวัติ**
นางกุสาวดี เป็นธิดาของพญาแสนหลวงเมืองเชียงใหม่ คำให้การชาวกรุงเก่าระบุว่านางได้เป็นสนมในสมเด็จพระนารายณ์มหาราช ต่อมาทรงพระสุบินว่าเทวดามาบอกว่านางกุสาวดีกำลังตั้งครรภ์พระราชโอรสที่มีบุญมาก แต่พระองค์ได้ปฏิญาณไว้แล้วว่าจะไม่เลี้ยงลูกสนมเนื่องจากเกรงจะก่อกบฏเหมือนพระศรีสิงห์ ทรงนิมนต์พระอาจารย์พรหมมาปรึกษาในพระราชวัง พระอาจารย์พรหมแนะนำว่าควรชุบเลี้ยงไว้เผื่อภายหน้าจะได้สืบราชตระกูล จึงรับสั่งให้พระเพทราชาเอานางกุสาวดีไปเลี้ยงเป็นภรรยา ถ้าได้ลูกชายให้ถือเป็นลูกของตน ถ้าได้ลูกสาวให้ถวายพระองค์ พระเพทราชาปฏิบัติตามรับสั่ง จนทราบว่านางกุสาวดีคลอดลูกชายก็พระราชทานเครื่องอุปโภคบริโภคเป็นอันมากแก่กุมารนั้น ภายหลังยังได้รับพระราชทานบรรดาศักดิ์เป็นหลวงสรศักดิ์
หลังจากสมเด็จพระนารายณ์เสด็จสวรรคต พระเพทราชาได้สืบราชสมบัติ ส่วนนางกุสาวดีไม่ปรากฏว่าได้รับสถาปนาพระยศแต่อย่างใด

**รายการอ้างอิง**
 เชิงอรรถ
 บรรณานุกรม-  จำนวนหน้า = 264-  จำนวนหน้า = 800
หมวดหมู่:บุคคลในคริสต์ศตวรรษที่ 17
หมวดหมู่:ราชวงศ์ปราสาททอง
หมวดหมู่:ราชวงศ์บ้านพลูหลวง
หมวดหมู่:บุคคลในประวัติศาสตร์กรุงศรีอยุธยา
หมวดหมู่:บาทบริจาริกา
วันมหาสมุทรโลก

วันมหาสมุทรโลก (World Oceans Day) ตรงกับวันที่ 8 มิถุนายน ของทุกปี เพื่อเฉลิมฉลองและเพื่อกระตุ้นจิตสำนึกให้คนทั้งโลกหันมาใส่ใจ ร่วมกันอนุรักษ์ท้องทะเล กำหนดขึ้นมาอย่างเป็นทางการโดยสหประชาชาติ เริ่มขึ้นในปี พ.ศ. 2552 แนวความคิดนี้เกิดขึ้นมาตั้งแต่ปี พ.ศ. 2535 จากแนวความคิดของประเทศแคนาดา ในการประชุมความร่วมมือของกลุ่มประชาคมโลก (The Earth Summit) ที่เมืองริโอเดอจาเนโร ประเทศบราซิล โดยหลังจากนั้นมีการเฉลิมฉลองอย่างไม่เป็นทางการมาทุกปี จนกระทั่งกำหนดเป็น วันมหาสมุทรโลก

**อ้างอิง**
หมวดหมู่:สมุทรศาสตร์
หมวดหมู่:วันการตระหนัก
หมวดหมู่:วันสหประชาชาติ
หมวดหมู่:วันสำคัญในเดือนมิถุนายน
แม่แบบ:เหตุการณ์ปัจจุบัน/2553 มิถุนายน 15

* วิกฤตการณ์ในคีร์กีซสถาน พ.ศ. 2553 และการจลาจลในคีร์กีซสถานตอนใต้ พ.ศ. 2553:
** ยอดผู้เสียชีวิตเพิ่มขึ้นเป็น 170 คน  (Xinhua)
** รัฐบาลเฉพาะกาลเรียกระดมทหารกองหนุน  (Aljazeera)
** พื้นที่โดยรอบโอชถูกทำลาย กองทัพถูกกล่าวหาว่าอยู่เบื้องหลังการฆาตกรรม  (Aljazeera)- การสอบสวนซาวิลล์:
** การสอบสวนซาวิลล์ในเหตุการณ์วันอาทิตย์ทมิฬ ในไอร์แลนด์เหนือได้รับการตีพิมพ์ เป็นการสอบสวนสาธารณะที่กินเวลายาวนานที่สุดในประวัติศาสตร์กฎหมายอังกฤษ  (Sky News)  (The Independent)- รายงานได้สรุปว่าทหารพลร่มอังกฤษ "สูญเสียการควบคุม" ยืงกระสุนนัดแรกโดยปราศจากการเตือน ยิงประชาชนที่พยายามวิ่งหนี และกุเรื่องโกหกขึ้นเพื่อปกปิดพฤติการณ์ของตน ในขณะที่ประชาชนมิได้โยนก้อนหินหรือระเบิดน้ำมันดังเช่นรายงานก่อนหน้า  (BBC)  (The Irish Times)  (CNN)  (The Wall Street Journal)- ญาติของผู้ที่เสียชีวิตจากเหตุการณ์รวมตัวกันเพื่อฟังผลและแสดงความยินดีกับการสรุป  (euronews)- นายกรัฐมนตรีอังกฤษ เดวิด คาเมรอน เรียกเหตุการณ์ดังกล่าวว่า เป็น "สิ่งที่ไม่สมควร" ในแถลงการณ์ต่อสภาสามัญชน และกล่าวคำขอโทษในนามของรัฐบาลอังกฤษ  (RTÉ)  (Aljazeera)  (The New York Times)  (euronews)
}
ฌ็อง ปียาแฌ

thumb
รูปปั้นฌ็อง ปียาแฌ
ฌ็อง วีลียาม ฟริตส์ ปียาแฌ (Jean William Fritz Piaget, pron; 6 สิงหาคม ค.ศ. 1896 – 16 กันยายน ค.ศ. 1980) นักจิตวิทยาชาวสวิส มีชื่อเสียงจากการศึกษาพัฒนาการทางปัญญาของเด็ก โดยได้สรุปออกมาเป็นทฤษฎีการพัฒนาด้านความคิดความเข้าใจของมนุษย์ (Piaget's theory of cognitive development)
ปียาแฌเกิดที่เมืองเนอชาแตล ประเทศสวิตเซอร์แลนด์ จบปริญญาเอกทางชีววิทยา แต่หันมาสนใจทางจิตวิทยา โดยอาศัยประสบการณ์จากการเลี้ยงลูก 3 คน เขาได้เฝ้าสังเกตและบันทึกพฤติกรรมของลูก ๆ เกี่ยวกับกิจกรรมที่ลูกทำได้หรือทำไม่ได้ตามลำดับช่วงอายุ สรุปเป็นทฤษฎีของฌ็อง ปียาแฌ แบ่งพัฒนาการของมนุษย์ออกเป็น 4 ขั้น ได้แก่- ขั้น sensorimotor stage ตั้งแต่แรกเกิดถึง 2 ขวบ เป็นขั้นของการใช้ประสาทสัมผัสของมนุษย์- ขั้น preoperational stage ตั้งแต่อายุ 2–7 ขวบ เป็นขั้นก่อนความคิดอย่างเป็นเหตุเป็นผล- ขั้น concrete operational stage ตั้งแต่อายุ 7–11 ขวบ จะเริ่มเข้าใจความคิดที่เป็นเชิงรูปธรรมอย่างดี และยังสามารถใช้ความคิดเหตุผลมากกว่าวัยที่แล้ว (มีการใช้เหตุผลไปและกลับ)- ขั้น formal operational stage  ตั้งแต่อายุ 11–15 ขวบ มีการใช้ความคิดเข้าใจ มีเหตุมีผลในเชิงนามธรรม
เขาเป็นนักจิตวิทยากลุ่มที่เน้นความรู้ความเข้าใจ (cognitive) กล่าวว่า เด็ก 3–5 ขวบ เรียนรู้พฤติกรรมทางสังคมจากเพื่อนในโรงเรียนอนุบาลหรือเพื่อนบ้านวัยเดียวกันแต่เด็กวัยนี้ ยังเข้าใจถึงความถูกต้องและความไม่ลึกซึ้งนักดังนั้นจึงควรส่งเสริมให้เด็กวัยนี้ ได้พัฒนาในเรื่องการยอมรับการแยกตัวจากพ่อแม่ฝึกให้มีความเชื่อมั่นเมื่ออยู่กับคนอื่นให้เด็กเข้าใจระเบียบและกฎเกณฑ์ต่าง ๆ ฝึกให้รู้จักการแบ่งปันและการผลัดเปลี่ยนกันและรู้จักอดใจรอในโอกาสอันควร
ทฤษฎีพัฒนาการทางสติปัญญา
พีอาเจต์ มองการเล่นเป็นกระบวนการพัฒนาทางสติปัญญา ซึ่งกระบวนการพัฒนาทางสติปัญญาและลักษณะของการเล่นจะเป็นไปในทิศทางเดียวกัน การเล่นของเด็กจะเริ่มโดยใช้ประสาทสัมผัส (sensorimotor system) ซึ่งจะเป็นไปในลักษณะสำรวจและจะยุติลงเมื่ออายุประมาณสองขวบ ต่อมาเด็กจะเล่นเกี่ยวกับการสร้าง (constructive play) เด็กจะเริ่มรู้จักนำเอาสิ่งของมาสร้างให้เป็นสิ่งต่างๆขึ้นมา ส่วนการเล่นโดยใช้สัญลักษณ์ (symbolic play) จะเกิดในช่วงที่เด็กมีอายุปลายๆสองขวบ และจะพัฒนาได้เต็มที่เมื่ออายุได้ประมาณ 3–4 ขวบ
ทฤษฏีพัฒนาการทางด้านจริยธรรมของมนุษย์
ในเรื่องของคุณงามความดีหรือจริยธรรมนั้น ได้มีการศึกษาค้นคว้ากันมาตั้งแต่สมัยต้นๆแล้ว นักทฤษฏีด้านจริยธรรมบางท่านก็เชื่อว่าสังคมมีอิทธิพลอย่างยิ่งต่อพัฒนาการของบุคคลพวกนี้จึงเชื่อว่า คนต่างกลุ่มต่างสังคมย่อมมีจริยธรรมที่แตกต่างกัน ดังที่เกสเสล (Gessel) กล่าวไว้ว่า “ทารกไม่ได้เกิดมาพร้อมกับมีจริยธรรมหรือศีลธรรมประจำใจติดตัวมา การที่ทารกจะพัฒนาไปแล้วรู้ว่าสิ่งใดผิด สิ่งใดถูก สิ่งใดดี สิ่งใดเลว สิ่งใดควรประพฤติ ปฏิบัติ เกิดจากการอบรมในภายหลัง” โดยพัฒนาการทางจริยธรรมจะมี 2 แบบ
1.      ไม่ทำ เพราะรู้ว่าไม่ดี และทำเพราะว่ารู้ว่าดี เป็นสิ่งที่เกิดจากแรงภายใน
2.      ไม่ทำ เพราะรู้ว่า ถ้าทำจะถูกลงโทษและจะทำ เพราะถ้าทำแล้วจะได้รับรางวัลเป็นการตอบแทน เป็นแรงจากภายนอก
หมวดหมู่:นักจิตวิทยาชาวสวิส
เหยียน หย่งชุน

ไฟล์:Michelle yeoh as yim wing-chun.JPG|thumb|250px|หยาง จื่อฉยง ในบท "เหยียน หย่งชุน" ใน Wing Chun (1994)
เหยียน หย่งชุน (嚴詠春) หรือ หยิ่ม เหวงช้น (yim4 wing2 ceon1) ในสำเนียงกวางตุ้ง เป็นจอมยุทธหญิงในตำนานของจีน ที่เชื่อกันว่าเป็นผู้แรกที่ต้นแบบของมวยกังฟูในแบบที่เรียกว่า "หย่งชุน"

**ประวัติ**
ในศตวรรษที่ 17 เหยียน หย่งชุน เป็นสาวงามจากมณฑลกวางตุ้ง ได้อยู่กับบิดาของเธอชื่อ ยิ่มยี หลังมารดาของเธอเสียชีวิตลง เธอได้ถูกหมั้นกับพ่อค้าขายเกลือชาวฮกเกี้ยน ชื่อ เหลียง ปอกเชา ตั่งแต่เยาว์วัย หากแต่บิดาจากการช่วยเหลือผู้อื่น ได้ไปมีคดีกับทางบ้านเมืองจึงต้องหลบหนีพร้อมหย่งชุนไปยังพรมแดนระหว่างมณฑลเสฉวนและยูนนาน อาศัยการขายเต้าหู้ยังชีพ ณ เชิงเขาไทซาน ความงามของเธอได้นำความยุ่งยากมาสู่ตัว เมื่ออันธพาลได้มาชอบพอและมาบังคับเธอให้แต่งงาน ทั้งเธอและบิดาเป็นกังวลอย่างยิ่ง หากแต่ไม่รู้ว่าจะทำอย่างไรดีกับสถานการณ์เช่นนี้ จนกระทั่งบิดาเธอเล่าเรื่องความยุ่งยากนี้ให้แม่ชีอู่เหมย์ฟัง แม่ชีต้องการช่วยเหลือจึงรับหย่งชุ่นเป็นศิษย์และไปอยู่ด้วยบนเขาและสอนวิทยายุทธ์แขนงใหม่นี้ให้เป็นเวลา 3 ปี หลังจากฝึกฝนจน สามารถป้องกันตนเองได้แล้วหย่งชุ่นจึงกลับมาหาบิดา  เมื่ออันธพาลคนเดิมตามมารังควาน ครั้งนี้หย่งชุนไม่ได้หลีกเลี่ยงอีกต่อไป และได้ท้าอันธพาลประลองและเอาสามารถเอาชนะได้ในเวลาอันสั้น 
ต่อมาหย่งชุนหลังจากนั้นได้แต่งงานกับเหลียง ปอกเชาและพยายามจะสอนสามีของเธอได้ฝึกมวยหย่งชุ่น หากแต่สามีเธอไม่ได้ให้ความสนใจเท่าไหร่นักเนื่องจากเขาเองได้ฝึกฝนมวยเสี้ยวลิ้มจากวัดเส้าหลินมาอย่างช่ำชองแล้ว แต่หลังจากหย่งชุ่นได้แสดงให้เขาเห็นว่าเธอสามารถชนะเขาได้ครั้งแล้วครั้งเล่า เขาจึงยอมเรียนรู้วิชาการต่อสู้นี้กับหย่งชุน และตั้งชื่อวิทยายุทธ์นี้ตามชื่อภรรยาตนเองว่า “หย่งชุน” หลังจากนั้น เขาสอนวิทยายุทธ์นี้ให้กับเหลียง หล่านไกว  ซึ่งต่อมาเป็นผู้เผยแพร่แขนงวิชาหย่งชุนให้กระจายไปในวงกว้าง

**ในวัฒนธรรมสมัยนิยม**
ในวัฒนธรรมสมัยนิยม เหยียน หย่งชุน ได้รับการอ้างอิงอย่างมากมาย เช่น ซีรีส์เรื่อง วีรบุรุษเส้าหลิน 1981 ที่นำแสดงโดย กวน จิ่นหลุน หรือในบางฉบับที่ดัดแปลงให้หย่งชุนเป็นภรรยาของหง ซีกวน เช่น  พยัคฆ์สาวเส้าหลิน ในปี ค.ศ. 1987 ที่นำแสดงโดย หมีเซียะ ซึ่งทั้ง 2 เรื่องนี้สร้างโดยทีวีบี
และในแบบภาพยนตร์ เรื่อง หย่งชุน หมัดสั้นสะท้านบู๊ลิ้ม ในปี ค.ศ. 1994 นำแสดงโดย หยาง จื่อฉยง เป็น เหยียน หย่งชุน และ เจิ้น จื่อตัน เป็น เหลียง ปอกเชา กำกับการแสดงโดย หยวน เหอผิง เป็นต้น

**อ้างอิง**
หมวดหมู่:ปรมาจารย์กังฟู
หมวดหมู่:บุคคลในความเชื่อจีน
หมวดหมู่:ผู้ฝึกศิลปะการต่อสู้แห่งยุคราชวงศ์ชิง
หย่งชุน

ไฟล์:WingChunSign.svg|thumb|คำว่า "เหว่งช้น" ในแบบอักษรจีนตัวย่อ
เหว่งช้น (สำเนียงกวางตุ้ง) หรือ หย่งชุน (สำเนียงจีนกลาง) (อักษรจีนตัวเต็ม: 詠春, พินอิน: yǒng chūn, อังกฤษ: Wing Chun, Wing Tsun) เป็นศิลปะการต่อสู้จีนแขนงหนึ่งในแบบของกังฟู

**ประวัติ**
ตามตำนาน เหว่งช้น (หย่งชุน) เกิดขึ้นในยุคราชวงศ์ชิง หลังจากวัดเส้าหลินถูกเพลิงเผาไหม้จนวอดวาย 5 ปรมาจารย์อาวุโส (五祖) และบรรดาลูกศิษย์ (เช่น หง ซีกวาน และ ฟ้อง ไซหยก) ต่างแยกย้ายกระจัดกระจายออกไปตามเส้นทางของตนเอง แต่ก็ยังคงไว้ซึ่งอุดมการณ์ต้านแมนจูอยู่
แม่ชีอื่อซ่า (อู่เหมย) หนึ่งใน 5 ปรมาจารย์อาวุโส ได้อพยพไปเป็นกบจำศีลบนเขาซ่งซาน และที่นั่นนางได้คิดค้นศิลปะการต่อสู้แบบใหม่ขึ้น ซึ่งได้รับแรงบันดาลใจจากการเห็นการต่อสู้ระหว่างนกกระเรียนกับงูเห่า โดยงูได้พยายามโจมตีนกกระเรียนเป็นเส้นตรง แต่นกกระเรียนได้เคลื่อนไหวตัวเองเป็นวงกลม ทำให้งูไม่อาจทำอะไรนกกระเรียนได้ (บางข้อมูลระบุว่าเป็นการต่อสู้ระหว่างนกกระเรียนกับงู) นางได้นำเอารูปแบบการต่อสู้แบบนี้มาพัฒนาจนเป็นรูปแบบใหม่ของกังฟูซึ่งแตกต่างจากกังฟูวัดเส้าหลิน
จากนั้นหย่งชุนได้แต่งงานกับ เหลือง ปอกเชา และพยายามจะสอนวิชานี้ให้กับสามีแต่สามีไม่ยอมฝึกเพราะตัวสามีนั้นได้ฝึกฝน มวยเส้าหลินมาอย่างช่ำชองแล้วแต่หย่งชุนก็ได้แสดงฝีมือและได้เอาชนะสามีทุก ครั้ง สุดท้ายสามีจึงยอมเรียนวิชานี้กับภรรยา และจากจุดนี้จึงได้ตั้งชื่อมวยแขนงใหม่นี้ว่า หย่งชุน ตามชื่อภรรยา

**รูปแบบ**
หวิงชุน  แตกต่างจากกังฟูแบบอื่นอย่างชัดเจน เป็นมวยที่ไม่ต้องใช้พละกำลังหรือความแข็งแกร่งมากนัก เหมาะสมกับสรีระของผู้หญิง ที่แรงกายอ่อนแอกว่าผู้ชาย เน้นในการป้องกันตัวและจู่โจมในระยะสั้นอย่างรวดเร็ว มีวิธีการยืนเท้าที่มั่นคง
หวิงชุน ได้ถูกถ่ายทอดต่อมาในรุ่นต่อรุ่น จนกระทั่งมาถึงรุ่นของ ฉั่น หว่าซุน และ ยิปมัน โดยเฉพาะยิปมันที่เป็นผู้ที่ทำให้หย่งชุนโด่งดังเป็นที่รู้จักในระดับสากล ด้วยความที่เป็นผู้ถ่ายทอดวิชานี้ให้แก่ บรูซ ลี ซึ่งต่อมากลายเป็นนักแสดงแอ็คชั่นที่มีชื่อเสียงระดับโลก โดยมีศิลปะการป้องกันตัวแบบที่เจ้าตัวคิดค้นขึ้นมา ที่เรียกว่า "จีทคุนโด้" เป็นเอกลักษณ์ ซึ่งบรูซ ลี ได้ยอมรับว่าพื้นฐานของ
จีทคุนโด้นำมาจากหวิงชุนนี่เอง

**ในประเทศไทย**
หวิงชุนในประเทศไทย เริ่มต้นขึ้นในปี ค.ศ. 1988 ซึ่งชาวไทยคนแรกที่นำมาฝึกสอน คือ อาจารย์ อนันต์ ทินะพงศ์ ที่เรียนวิชานี้ที่สหรัฐอเมริกา จาก จู เสาไหล่ หรือ โรเบิร์ต ชู ผู้ซึ่งเป็นศิษย์ของ เจวียง ฮอกกิ่น ผู้ซึ่งเป็นศิษย์โดยตรงของยิปมัน โดยเปิดสอนเริ่มแรกอย่างไม่คิดค่าเล่าเรียนที่สวนลุมพินี

**หมัดหนึ่งหุน**
หมัดหนึ่งหุนเป็นหนึ่งในท่าต่อยที่มีชื่อเสียงที่สุดของบรู๊ซ ลีโดยสามารถชกคู่ต่อสู้กระเด็นไปได้หลายเมตร โดยที่ไม่ต้องง้างหมัดชกเลย ซึ่งเชื่อว่ากระบวนท่านี้ถูกพัฒนามาเป็นพัน ๆ ปีตั้งแต่มวยเส้าหลินจนถึงมวยหวิงชุน หรือกังฟูทางตอนใต้ของจีนอื่น ๆ

**การให้พนักงานต้อนรับบนเครื่องบินฝึก**
ในกลางปี ค.ศ. 2011 สายการบินฮ่องกงแอร์ไลน์ ได้ให้พนักงานต้อนรับบนเครื่องบินหญิง เข้าคอร์สฝึกกังฟูแบบหวิงชุนเพื่อใช้ในการป้องกันตัวและรับมือกับผู้โดยสารที่หยาบคายหรือเมา เนื่องจากเป็นศิลปะการต่อสู้ที่ฝึกง่ายและใช้ได้ดีกับสถานที่แคบ ๆ

**อ้างอิง**
  กำเนิดมวยหยงชุ่น (หวิงชุ่น)

**แหล่งข้อมูลอื่น**
  มวยหวิงชุน (Wing Chun) date=2011-02-02 -  ป้องกันตัวด้วยมวยหย่งชุน date=2011-06-15 -  ประวัติมวยหย่งชุน ฉบับสมบูรณ์
หมวดหมู่:ศิลปะการต่อสู้ของจีน
เขตตรวจราชการ

ไฟล์:เขตตรวจราชการ.jpg|thumb|380px|เขตตรวจราชการในประเทศไทย
เขตตรวจราชการ เป็นการแบ่งเขตพื้นที่จังหวัดในประเทศไทย ออกเป็นกลุ่มต่างๆ เพื่อประโยชน์ในการตรวจ ติดตามผล เร่งรัด แนะนำ สืบสวนสอบสวน สอบข้อเท็จจริง สดับตรับฟังเหตุการณ์ เสนอแนะ ติดต่อประสานงาน ตรวจเยี่ยม หรือดำเนินการอื่นใด เพื่อให้การปฏิบัติงานของหน่วยงานของรัฐและเจ้าหน้าที่ของรัฐได้ผลสมประโยชน์ต่อทางราชการ

**ระดับการตรวจราชการ**
การตรวจราชการในประเทศไทย แบ่งออกเป็น 3 ระดับ คือ 
#การตรวจราชการระดับสำนักนายกรัฐมนตรี
#การตรวจราชการระดับกระทรวง
#การตรวจราชการระดับกรม

**เขตตรวจราชการ**
การแบ่งเขตตรวจราชการในประเทศไทย แบ่งออกเป็น 18 เขต ได้แก่

**ภาคกลาง**
เขตตรวจราชการที่ 1 ประกอบด้วย จังหวัดนนทบุรี จังหวัดปทุมธานี จังหวัดพระนครศรีอยุธยา และจังหวัดสระบุรี
*เขตตรวจราชการที่ 2 ประกอบด้วย จังหวัดชัยนาท จังหวัดลพบุรี จังหวัดสิงห์บุรี และจังหวัดอ่างทอง

**ภาคตะวันออก**
เขตตรวจราชการที่ 3 ประกอบด้วย จังหวัดฉะเชิงเทรา จังหวัดนครนายก จังหวัดปราจีนบุรี จังหวัดสมุทรปราการ และจังหวัดสระแก้ว
*เขตตรวจราชการที่ 9 ประกอบด้วย จังหวัดจันทบุรี จังหวัดชลบุรี จังหวัดตราด และจังหวัดระยอง

**ภาคตะวันตก**
เขตตรวจราชการที่ 4 ประกอบด้วย จังหวัดกาญจนบุรี จังหวัดนครปฐม จังหวัดราชบุรี และจังหวัดสุพรรณบุรี
*เขตตรวจราชการที่ 5 ประกอบด้วย จังหวัดประจวบคีรีขันธ์ จังหวัดเพชรบุรี จังหวัดสมุทรสงคราม และจังหวัดสมุทรสาคร

**ภาคใต้**
เขตตรวจราชการที่ 6 ประกอบด้วย จังหวัดชุมพร จังหวัดนครศรีธรรมราช จังหวัดพัทลุง และจังหวัดสุราษฎร์ธานี
*เขตตรวจราชการที่ 7 ประกอบด้วย จังหวัดกระบี่ จังหวัดตรัง จังหวัดพังงา จังหวัดภูเก็ต และจังหวัดระนอง
*เขตตรวจราชการที่ 8 ประกอบด้วย จังหวัดนราธิวาส จังหวัดปัตตานี จังหวัดยะลา จังหวัดสงขลา และจังหวัดสตูล

**ภาคเหนือ**
เขตตรวจราชการที่ 15 ประกอบด้วย จังหวัดเชียงใหม่ จังหวัดแม่ฮ่องสอน จังหวัดลำปาง และจังหวัดลำพูน
*เขตตรวจราชการที่ 16 ประกอบด้วย จังหวัดเชียงราย จังหวัดน่าน จังหวัดพะเยา และจังหวัดแพร่
*เขตตรวจราชการที่ 17 ประกอบด้วย จังหวัดตาก จังหวัดพิษณุโลก จังหวัดเพชรบูรณ์ จังหวัดสุโขทัย และจังหวัดอุตรดิตถ์
*เขตตรวจราชการที่ 18 ประกอบด้วย จังหวัดกำแพงเพชร จังหวัดนครสวรรค์ จังหวัดพิจิตร และจังหวัดอุทัยธานี

**ภาคตะวันออกเฉียงเหนือ**
เขตตรวจราชการที่ 10 ประกอบด้วย จังหวัดบึงกาฬ จังหวัดเลย จังหวัดหนองคาย จังหวัดหนองบัวลำภู และจังหวัดอุดรธานี
*เขตตรวจราชการที่ 11 ประกอบด้วย จังหวัดนครพนม จังหวัดมุกดาหาร และจังหวัดสกลนคร
*เขตตรวจราชการที่ 12 ประกอบด้วย จังหวัดกาฬสินธุ์ จังหวัดขอนแก่น จังหวัดมหาสารคาม และจังหวัดร้อยเอ็ด
*เขตตรวจราชการที่ 13 ประกอบด้วย จังหวัดยโสธร จังหวัดศรีสะเกษ จังหวัดอำนาจเจริญ และจังหวัดอุบลราชธานี
*เขตตรวจราชการที่ 14 ประกอบด้วย จังหวัดชัยภูมิ จังหวัดนครราชสีมา จังหวัดบุรีรัมย์ และจังหวัดสุรินทร์

**อ้างอิง**
หมวดหมู่:หน่วยการบริหารของประเทศไทย
เทคโนทรอนิก

เทคโนทรอนิก เป็นกลุ่มดนตรีแนวแดนซ์สัญชาติเบลเยี่ยม ก่อตั้งโดย Jo Bogaert ในปี ค.ศ. 1988 มีผลงานเพลงดังอย่างเพลง "Pump Up The Jam" 


**อัลบั้ม**
 1989 Pump Up the Jam: The Album  #2 UK; #3 Austria; #4 Switzerland; #10 US- 1990 Trip On This - the Remixes- 1991 Body To Body- 1993 Greatest Hits- 1995 Recall

**ซิงเกิล**
 1988 "เทคโนทรอนิก" (as The Pro 24s) ("Pump Up The Jam" original instrumental version)- 1989 "Pump Up The Jam" (as เทคโนทรอนิก featuring Felly) (UK #2, Ger #2, Netherl #2, US Hot 100 #2, Dance/Club Play #1)- 1990 "Get Up ! (Before the Night Is Over)" (as เทคโนทรอนิก featuring Ya Kid K) (UK #2, Ger #2, Netherl #2, Ireland #2, Hot 100 #7, Dance/Club Play #2)- 1990 "This Beat Is เทคโนทรอนิก" (as เทคโนทรอนิก featuring MC Eric)  (Ireland #5, ger #10, Netherl #7, UK #14, Dance/Club Play #3)- 1990 "Spin That Wheel" (as Hi-Tek 3 featuring Ya Kid K) (Feb: UK #69; September re-release: UK #15)- 1990 "Rockin' Over the Beat" (UK #9, Ger #18, Ireland #11, Hot 100 #95)- 1990 "Megamix" By The Unity Mixers (Patrick Samoy & Luc Rigaux) (# 1 in Europe, #6 UK, Ger #9, Netherl #26)- 1990 "Turn It Up" (as เทคโนทรอนิก featuring Melissa and Einstein) (Ireland #26, UK #42, B #21)- 1991 "Move That Body" (as เทคโนทรอนิก featuring Reggie) (Ireland #3, Ger #19, Netherl #32, UK #12, CH #10)- 1991 "Work" (as เทคโนทรอนิก featuring Reggie) (Ireland #12, UK #40, CH #24)- 1991 "Money Makes The World Go Round" (as เทคโนทรอนิก featuring Reggie)- 1991 "Voices" (promotion-only release)- 1992 "Move This (Shake That Body)" (as เทคโนทรอนิก featuring Ya Kid K)  (Hot 100 #6)- 1993 "Hey Yoh, Here We Go" (as เทคโนทรอนิก featuring Ya Kid K)- 1994 "One + One"- 1994 "Move It To The Rhythm" (as เทคโนทรอนิก featuring Ya Kid K)  (Hot 100 #83, Dance/Club Play #3)- 1995 "Recall" (as เทคโนทรอนิก featuring Ya Kid K)- 1995 "I Want You By My Side" (#31 B)- 1996 "Pump Up The Jam--The '96 Sequel" (UK #36)- 1996 "Crazy"- 1998 "Get Up—The ’98 Sequel" ( Ger #91)- 1998 "Pump Up The Jam" (as D.O.N.S. featuring เทคโนทรอนิก) (Ger #25)- 1999 "Like This" (as เทคโนทรอนิก featuring Monday Midnite)- 2000 "The G. Train" (as เทคโนทรอนิก featuring Monday Midnite)- 2000 "The Mariachi" (as เทคโนทรอนิก featuring Ya Kid K) (#1 MEX)- 2001 "Runaway Blues"- 2002 "The Circle Unbroken"- 2005 "Pump Up The Jam 2005" (as D.O.N.S. featuring เทคโนทรอนิก) (Finland #11; UK #22; Ireland #25)
เพลงของ เทคโนทรอนิก ถูกใช้เป็นเพลงในภาพยนฅร์ดังนี้:- 1990 3 Men and a Little Lady – "Get Up! (Before The Night Is Over)"- 1990 Men at Work – "Pump Up The Jam"- 1993 The Meteor Man – "Move This"- 1993 Teenage Mutant Ninja Turtles III – "Rockin' Over The Beat"- 1996 Space Jam – "Pump Up The Jam (Instrumental)" - 2006 Let's Go To Prison – "Move This (Shake That Body)"- 2008 You Don't Mess With The Zohan – "Pump Up The Jam"

**แหล่งข้อมูลอื่น**
  เทคโนทรอนิก ที่ Discogs
หมวดหมู่:กลุ่มดนตรีสัญชาติเบลเยียม
มาร์ชสามัคคีสี่เหล่า

มาร์ชสามัคคีสี่เหล่า เป็นเพลงมาร์ชที่นาวาตรีพยงค์ มุกดา ประพันธ์ขึ้น เพื่อเป็นการปลุกใจ และสร้างความสามัคคีระหว่างทหารเหล่าทัพต่าง ๆ และตำรวจ ในฐานะที่เป็นผู้ที่มีหน้าที่ปกป้องอธิปไตย และความมั่นคงของประเทศ ทั้งภายใน และภายนอกราชอาณาจักร  เพลงนี้ได้ประพันธ์ขึ้นโดยการนำเอาวรรคแรกของเพลงชาติไทย และบางส่วนของเพลงมาร์ชสำคัญของทั้งสามเหล่าทัพและตำรวจมาดัดแปลงรวมกันเป็นเพลงเดียว ดังนี้- เพลงมาร์ชกองทัพบก ของกองทัพบกไทย (ประพันธ์โดย นารถ ถาวรบุตร)- เพลงราชนาวี ของกองทัพเรือไทย (ประพันธ์โดย น.อ. ภิญโญ พงษ์สมรวย)- เพลงมาร์ชทหารอากาศ ของกองทัพอากาศไทย (ประพันธ์โดย หลวงสวัสดิ์ฑิฆัมพร)- เพลงมาร์ชพิทักษ์สันติราษฎร์ ของกรมตำรวจ (ปัจจุบันคือสำนักงานตำรวจแห่งชาติ - ประพันธ์โดย นารถ ถาวรบุตร)

**เนื้อร้อง**
:: ไทยสามัคคี สามัคคี สี่เหล่าไทย
: ประเทศไทยรวมเลือดเนื้อชาติเชื้อไทย 
: ร่วมจิตร่วมใจรักไทยไว้คงมั่น
: หากมีศัตรูจู่โจม มาโรมรบรัน 
: ร่วมใจป้องกันพร้อมทุกเหล่าเชื้อเผ่าไทย
:: เกิดเป็นชายเชื้อชาติชาญ ทหารบกไทย เก่งกาจใจฉกรรจ์ 
: *ทัพบกปกป้องเป็นรั้วคุ้มครองแดนไทย     
: เลือดเนื้อกายใจขอให้เป็นพลี  มอบชีวิตเราเป็นผีเฝ้าปฐพี
: หากใครย่ำยี เหยียบแคว้น แผ่นดินไทย (*ซ้ำ)
:: **ราชนาวี ชาติไทย เรือแล่นไปในสายน้ำ 
: ฝั่งทะเลของเรา หากใครเขารุกล้ำ
: ทหารเรือทุกลำ พร้อมสู้ตาย (**ซ้ำ)
:: ***ไตรรงค์ธงรูปอาร์ม 
: ปีกทองขาววาววาม บอกนามสีเทาไทย
: เหนือนภาฟ้าไทย ใครรุกใครรานอธิปไตย
: ทัพอากาศของไทย พลีชีพบูชา (***ซ้ำ)
:: เกิดมาแล้วต้องตาย
: ความสงบภายใน ตำรวจไทย พิทักษ์ไทยประชา
: ปราบปรามพวกทุจริตมิจฉา
: อีกอันธพาลนานาให้สิ้นไป
:: ไทยสี่เหล่าเรานี้   หากสามัคคีพร้อมเพรียงจิตใจ
: เหมือนเกราะแก้ว คลาดแคล้วกำบังผองภัย 
: คุ้มครองไทย ให้ยิ่งยง
:: ไทยสามัคคี สามัคคี สี่เหล่า...เรา...ชาติ...เชื้อ...ไทย.

**อ้างอิง**

**แหล่งข้อมูลอื่น**
  ฟังเพลงมาร์ชสามัคคีสี่เหล่า date=2016-03-05 -  ฟังเพลงมาร์ชสามัคคีสี่เหล่า (ต้นฉบับ) ที่ http://www.thaidances.com date=2018-08-14 
หมวดหมู่:เพลงไทย
สามัคคีสี่เหล่า
สามัคคีสี่เหล่า
สามัคคีสี่เหล่า
ภาษีธุรกิจเฉพาะ

ภาษีธุรกิจเฉพาะ (specific business tax) เป็นภาษีทางอ้อมที่เก็บจากฐานบริโภคทั่วไปภายในประเทศไทย โดยจะจัดเก็บจากการประกอบกิจการเฉพาะอย่าง และเริ่มใช้บังคับใน พ.ศ. 2535 พร้อมกับภาษีมูลค่าเพิ่ม แทนภาษีการค้าที่ถูกยกเลิกไป
หมวดหมู่:ภาษี
หย่งชุน หมัดสั้นสะท้านบู๊ลิ้ม

หย่งชุน หมัดสั้นสะท้านบู๊ลิ้ม (อังกฤษ: Wing Chun, อักษรจีนตัวเต็ม: 詠春) เป็นภาพยนตร์กำลังภายในและตลกสัญชาติฮ่องกง ในปี ค.ศ. 1994 นำแสดงโดย หยาง จื่อฉยง, เจิ้น จื่อตัน และ ฉี เส้าเฉียน กำกับการแสดงโดย หยวน หวูปิง ดัดแปลงมาจากตำนานของจอมยุทธหญิงในยุคราชวงศ์ชิงที่ชื่อ เหยียน หย่งชุน ผู้ที่ได้รับการกล่าวขานว่าเป็นต้นแบบของมวยหย่งชุน

**เนื้อเรื่อง**
เหยียน หย่งชุน (หยาง จื่อฉยง) เป็นแม่ค้าขายเต้าหู้ อยู่ในหมู่บ้านริมเขาไทซาน ต่อมาด้วยความสวย หย่งชุนถูกอันธพาลรังแกและข่มขู่ให้แต่งงานด้วย เธอจึงหนีขึ้นเขาและได้พบกับแม่ชีอู่เหม่ย (เจิ้ง เพ่ยเพ่ย) ผู้ซึ่งสอนกังฟูให้เธอจนช่ำชอง และเป็นที่มาของเพลงมวยหย่งชุน 
หย่งชุนได้ช่วยเยี่ยมเหนียง (แคทเธอรีน เฟยหง ยาน) สาวชาวบ้านไร้ที่พึ่งไว้จากการฉุดของโจรป่าและพามาอยู่ด้วยที่บ้าน เหลียง ปอกเชา (เจิ้น จื่อตัน) คู่หมั้นหย่งชุนเดินทางถึงคิดว่าหย่งชุนเป็นชาย และเยี่ยนเหนียงเป็นหย่งชุนจนเกิดการหึงหวง วานรเหินรองหัวหน้าโจรป่าคิดจะมาฉุดเยี่ยนเหนียงอีกครั้งแต่ถูกหย่งชุนทำร้ายบาดเจ็บ ชะนีเหิน (ฉีเส้าเฉียน) หัวหน้าโจรจึงออกโรงมาล้างแค้น หย่งชุนแม้จะชนะแต่ก็บาดเจ็บสาหัส 
ด้านเหลียงปอกเชาเมื่อรู้ว่าใครคือเหย่งชุนตัวจริงจึงตัดสินใจขอแต่งงาน ส่วนหย่งชุนจึงขึ้นเขาไปหาอาจารย์รักษาตัวและขอคำชี้แนะ จากนั้นลงมาสู้กับชะนีเหินอีกครั้งโดยมีเดิมพันว่า ถ้าหย่งชุนแพ้ต้องแต่งกับชะนีเหิน แต่ถ้าชนะชะนีเหินต้องเรียกหย่งชุนว่าแม่

**นักแสดง**
 หยาง จื่อฉยง (มิเชล โหย่ว) รับบท เหยียน หย่งชุน- เจิ้น จื่อตัน (ดอนนี่ เยน) รับบท เหลียง ปอกเชา- ฉี เส้าเฉียน รับบท ชะนีเหิน- เจิ้ง เพ่ยเพ่ย รับบท แม่ชีอู่เหม่ย- ย่วน ฉงตาน รับบท ลูกคิดหยกฟาง - หลี่ จื่อสง รับบท บัณฑิตหวง- แคทเธอรีน เฟยหง ยาน รับบท เยี่ยมเหนียง

**เบื้องหลัง**
Wing Chun เป็นภาพยนตร์ในการกำกับเรื่องที่ 23 ของหยวน หวูปิง ผู้กำกับภาพยนตร์แอ็คชั่นชาวจีนที่มีชื่อเสียงและประสบความสำเร็จมากที่สุดคนหนึ่ง เนื้อเรื่องดัดแปลงมาจากตำนานของจอมยุทธหญิงในยุคราชวงศ์ชิงที่ชื่อ เหยียน หย่งชุน หรือ หยิม หวิ่งชุน ผู้ที่ได้รับการกล่าวขานว่าเป็นต้นแบบของมวยหย่งชุน
สำหรับเรื่องนี้ถือเป็นภาพยนตร์ตลกด้วย ที่กระทั่งจบก็ไม่มีตัวละครตัวไหนตายเลย
นำแสดงโดย หยาง จื่อฉยง นักแสดงกังฟูหญิงชาวมาเลเซีย ที่นับเป็นการแสดงนำเป็นเรื่องที่ 2 ในภาพยนตร์ของหยวน หวูปิง ต่อจาก Tai Chi Master ภาพยนตร์เรื่องก่อนหน้านั้นเพียงเรื่องเดียวในปี ค.ศ. 1993
ในเว็บไซต์ IMDb ได้ให้คะแนนภาพยนตร์เรื่องนี้ 7 ดาวจากทั้งหมด 10 คะแนนเต็ม
ในประเทศไทยเมื่อเข้าฉายในโรงภาพยนตร์ใช้ชื่อภาษาไทยว่า หย่งชุน หมัดสั้นสะท้านบู๊ลิ้ม แต่เมื่อออกเป็นดีวีดีใช้ชื่อว่า พยัคฆ์สาวหมัดหย่งชุน
ต่อมาในฮ่องกงได้มีการสร้างต่อเป็นซีรีส์ในชื่อเดียวกัน ออกอากาศตั้งแต่ปี ค.ศ. 2004-2007 ความยาว 40 ตอน นำแสดงโดย หยวนเปียว, เซียะ ถิงฟง และหง จินเป่า (ชื่อภาษาไทยว่า "หย่งชุน พยัคฆ์แค้นเลือดมังกร")

**อ้างอิง**

**แหล่งข้อมูลอื่น**
  ข้อมูลจากIMDb
หมวดหมู่:ภาพยนตร์กังฟู
หมวดหมู่:ภาพยนตร์ตลก
หมวดหมู่:ภาพยนตร์ฮ่องกง
หมวดหมู่:ภาพยนตร์ที่ออกฉายในปี พ.ศ. 2537
หมวดหมู่:ภาพยนตร์ที่กำกับโดย หยวน หวูปิง
สุรพันธ์ ชินวัตร

สุรพันธ์ ชินวัตร นักการเมืองชาวไทย อดีตรัฐมนตรีช่วยว่าการกระทรวงคมนาคม ในรัฐบาลพลเอกเปรม ติณสูลานนท์ และ อดีตสมาชิกสภาผู้แทนราษฎรจังหวัดเชียงใหม่ 6 สมัย

**ประวัติ**
สุรพันธ์  ชินวัตร เป็นบุตรของนายเชียง (คู ชุนเชียง) และนางแสง ชินวัตร ชาวไทยเชื้อสายจีนแคะอพยพจากจังหวัดจันทบุรี สำเร็จการศึกษาระดับมัธยมศึกษาจากโรงเรียนมงฟอร์ตวิทยาลัย จังหวัดเชียงใหม่ ระดับปริญญาตรีด้านย้อมสีและพิมพ์ผ้าจาก ประเทศเยอรมนี ด้านชีวิตครอบครัวสมรสกับนางประเมิน (มีพานิช) ชินวัตร มีบุตร 6 คน หนึ่งในนั้นได้แก่ นายสุรวัตร ชินวัตร ผู้อำนวยการอาวุโส ผู้บริหารสูงสุด Customer Service ธนาคารไทยพาณิชย์ นางศรุดา ชินวัตร นายกสมาคมไหมไทย ต่อมาเขาป่วยด้วยโรคสมองเสื่อมชนิดอัลไซเมอร์ ไม่มีความรับรู้เรื่องใดๆ จนกระทั่งเสียชีวิตในวันที่ 7 มิถุนายน พ.ศ. 2559
สุรพันธ์  ชินวัตร เป็นน้องชายของนายบุญเลิศ ชินวัตร บิดาของ พ.ต.ท.ดร.ทักษิณ ชินวัตร อดีตนายกรัฐมนตรีของไทย

**งานการเมือง**
สุรพันธ์ ชินวัตร ได้รับการเลือกตั้งเป็นสมาชิกสภาผู้แทนราษฎร จังหวัดเชียงใหม่ 6 สมัย คือ- การเลือกตั้ง พ.ศ. 2518- การเลือกตั้ง พ.ศ. 2522- การเลือกตั้ง พ.ศ. 2526- การเลือกตั้ง พ.ศ. 2529- การเลือกตั้ง พ.ศ. 2531- การเลือกตั้ง พ.ศ. 2538
ในปี 2539 เขาได้ลงสมัครรับเลือกตั้งในพื้นที่จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคความหวังใหม่ ร่วมกับ ธวัชวงศ์ ณ เชียงใหม่ และพงศ์ สุภาวสิทธิ์ แต่ไม่ได้รับเลือกตั้ง มีเพียงธวัชวงศ์เพียงคนเดียวที่ได้เป็น ส.ส.ในครั้งนั้น

**การดำรงตำแหน่งรัฐมนตรี**
สุรพันธ์ ชินวัตร ได้รับแต่งตั้งเป็นรัฐมนตรีช่วยว่าการกระทรวงคมนาคม ในปี พ.ศ. 2529 - พ.ศ. 2531 ในสมัยรัฐบาลพลเอกเปรม ติณสูลานนท์ ซึ่งการที่นายสุรพันธ์ ชินวัตร ดำรงตำแหน่งรัฐมนตรีในครั้งนั้น บริษัทแอดวานซ์ อินโฟร์ เซอร์วิส (เอไอเอส) ซึ่งเป็นผู้ให้บริการระบบ GSM900 และ GSM1800 ในปัจจุบัน ได้รับสัมปทานเครือข่ายโทรศัพท์มือถือเป็นรายแรก

**เครื่องราชอิสริยาภรณ์**

**อ้างอิง**
หมวดหมู่:ชาวไทยเชื้อสายจีน
หมวดหมู่:พุทธศาสนิกชนชาวไทย
หมวดหมู่:สกุลชินวัตร
หมวดหมู่:นักการเมืองจากจังหวัดเชียงใหม่
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:นักการเมืองพรรคชาติไทย
หมวดหมู่:นักการเมืองพรรคความหวังใหม่
หมวดหมู่:บุคคลจากโรงเรียนมงฟอร์ตวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บุคคลไร้ความสามารถ
หมวดหมู่:เสียชีวิตจากโรคอัลไซเมอร์
เการักที่เกาหลี ซอร์รี ซารังเฮโย

เการักที่เกาหลี ซอร์รี ซารังเฮโย เป็นภาพยนตร์ไทย ที่ได้รับการจัดฉายครั้งแรกในวันที่ 8 กรกฎาคม พ.ศ. 2553 กำกับโดยพจน์ อานนท์ นำแสดงโดย รัชชานนท์ สุขประกอบ, ฮารุ ยามากูชิ, ภัณฑิลา ฟูกลิ่น และนักร้องชาวเกาหลีชื่อ โน อาจู โดยเป็นเรื่องราวเกี่ยวกับ "คะน้า" (นำแสดงโดย ฮารุ) เด็กสาวที่คลั่งไคล้ซีรีส์ เกาหลีและพระเอกเกาหลีคนหนึ่ง (นำแสดงโดย โน อาจู) จนวันหนึ่งได้รับอีเมลจากพระเอกคนนั้น ว่าถ้ามีโอกาสมาเกาหลีจะพาไปเที่ยว เธอจึงขอความช่วยเหลือจาก "พฤหัส" ให้เดินทางไปเกาหลี
ด้านคำวิจารณ์ อภินันท์ บุญเรืองพะเนา จากผู้จัดการออนไลน์พูดถึงผลงานนี้ของพจน์ อานนท์ว่า "ภาพของตลกเจ็บตัว ตลกสังขาร หรือกะเทยดัดจริตสะดีดสะดิ้ง คือสิ่งที่ขาดไม่ได้ในงานของเขา"

**นักแสดงและตัวละคร**
 โน อาจู รับบทเป็น อาจู - กาย (รัชชานนท์ สุขประกอบ) รับบทเป็น ชาย - พอร์ช (ศรัณย์ ศิริลักษณ์)  รับบทเป็น วอน- ฮารุ สุขประกอบ รับบทเป็น คะน้า- มดดำ (คชาภา ตันเจริญ) รับบทเป็น เอลิซ่า- เกด (ธัญญา รัตนมาลากุล) รับบทเป็น มะระ- เซนแพ็ทริค ไพเยอร์ รับบทเป็น เซน  - ภู (ภูตะวัน เตชชาติวนิช)  รับบทเป็น กวางตุ้ง- ต๊อด (อนุสรณ์ นัยนันท์) รับบทเป็น เมถุน

**อ้างอิง**

**แหล่งข้อมูลอื่น**
 title=เการักที่เกาหลี ซอรี ซารังเฮโย (2010)
หมวดหมู่:ภาพยนตร์ไทยที่ออกฉายในปี พ.ศ. 2552
หมวดหมู่:ภาพยนตร์ไทย
หมวดหมู่:ภาพยนตร์ที่ถ่ายทำในประเทศเกาหลีใต้
หมวดหมู่:ภาพยนตร์ตลกไทย
หมวดหมู่:ภาพยนตร์รักไทย
หมวดหมู่:ภาพยนตร์แอลจีบีทีไทย
หมวดหมู่:ภาพยนตร์ที่กำกับโดย พจน์ อานนท์
ฟาริดา สุไลมาน

ฟาริดา สุไลมาน (เกิด 26 มกราคม พ.ศ. 2507) อดีตสมาชิกสภาผู้แทนราษฎรจังหวัดสุรินทร์ และอดีตรองโฆษกกระทรวงการพัฒนาสังคมและความมั่นคงของมนุษย์ เป็นภรรยาของมุข สุไลมาน

**ประวัติ**
ฟาริดา มีชื่อเล่นว่า โน เกิดเมื่อวันที่ 26 มกราคม พ.ศ. 2507 ที่อำเภอศีขรภูมิ จังหวัดสุรินทร์ ในครอบครัวที่เป็นมุสลิม 1 ใน 5 ครอบครัวในจังหวัดสุรินทร์ บิดาชื่อดรุณ ประธาน เป็นลูกครึ่งปาทานและเขมร ทั้งบิดาและมารดาล้วนเคยดำรงตำแหน่งกำนันในท้องถิ่น จบการศึกษาชั้นมัธยมศึกษาจากโรงเรียนสุรวิทยาคาร จากนั้นศึกษาต่อในระดับปริญญาตรี สาขาจิตวิทยาการแนะแนว มหาวิทยาลัยศรีนครินทรวิโรฒ ประสานมิตร จบการศึกษาปริญญาโท สาขาการแนะแนว จากมหาวิทยาลัยศรีนครินทรวิโรฒ และปริญญาเอกสาขายุทธศาสตร์การพัฒนาภูมิภาคจากมหาวิทยาลัยราชภัฏสุรินทร์
ฟาริดาสมรสกับมุข สุไลมาน อดีตสมาชิกสภาผู้แทนราษฎรจังหวัดปัตตานี มีบุตร 2 คน คือ นัสรี และฟาดิล สุไลมาน

**งานการเมือง**
ฟาริดา สุไลมานเริ่มทำงานการเมืองโดยเป็นนายกเทศมนตรีตำบลระแงง อำเภอศีขรภูมิ จังหวัดสุรินทร์ ต่อมาจึงได้หันเข้ามาทำงานการเมืองในระดับชาติ โดยการลงสมัครรับเลือกตั้งสมาชิกสภาผู้แทนราษฎร จังหวัดสุรินทร์ และได้รับการเลือกตั้งถึง 3 สมัย ในสังกัดพรรคไทยรักไทย พรรคพลังประชาชน และย้ายมาสังกัดพรรคมาตุภูมิ ต่อมาภายหลังการยุบสภาเมื่อวันที่ 10 พฤษภาคม พ.ศ. 2554 จึงได้ย้ายมาสังกัดพรรคภูมิใจไทย และลงสมัคร สส. จังหวัดสุรินทร์ ในนามพรรคภูมิใจไทย ซึ่งเป็นคนละพรรคกับมุข สุไลมานผู้เป็นสามี
ฟาริดา สุไลมาน เคยได้รับการแต่งตั้งเป็นที่ปรึกษารัฐมนตรีว่าการกระทรวงเกษตรและสหกรณ์ รองโฆษกกระทรวงการพัฒนาสังคมและความมั่นคงของมนุษย์
ในปี พ.ศ. 2564 เธอย้ายไปร่วมงานกับพรรคไทยสร้างไทย ซึ่งนำโดยคุณหญิงสุดารัตน์ เกยุราพันธ์ กระทั่งทางพรรคไทยสร้างไทยได้มีการแถลงข่าวเปิดตัวนางฟาริดาเป็น ว่าที่ผู้สมัคร ส.ส. เขต 5 จังหวัดสุรินทร์ ของทางพรรค

**กรณีที่เป็นข่าว**
ฟาริดา สุไลมาน เคยตกเป็นข่าวดังเนื่องจากถูกกัปตันการบินไทยขวางไม่ให้ขึ้นเครื่องบิน เที่ยวบินกรุงเทพฯ-ขอนแก่น เพื่อที่จะเดินทางกลับพื้นที่ที่ จ.สุรินทร์ โดยสายการบินไทย เที่ยวบินที่ TG1040 กรุงเทพฯ-ขอนแก่น แต่ขณะเดินไปที่ประตูเครื่องบิน มีชายแต่งกายคล้ายกัปตันเครื่องมาขวางและสอบถามว่าตนเองเป็น ส.ส.พรรคพลังประชาชนใช่หรือไม่ พร้อมกล่าวว่า การบินไทย ไม่ต้อนรับ ส.ส.พรรคพลังประชาชน

**ผลงาน**

**งานเขียน**
 พ.ศ. 2557 - หนังสือ"ผู้หญิงสองวัฒนธรรม บนเส้นทางชีวิตการเมือง"

**พิธีกร**
 พ.ศ. 2557 - รายการ wanita variety ทางช่อง TMTV (ช่องทีวีมุสลิม)

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอศีขรภูมิ
หมวดหมู่:ชาวไทยเชื้อสายปาทาน
หมวดหมู่:ชาวไทยเชื้อสายเขมร
หมวดหมู่:มุสลิมชาวไทย
หมวดหมู่:นักการเมืองสตรีชาวไทย
หมวดหมู่:คู่สมรสของนักการเมืองไทย
หมวดหมู่:สมาชิกสภาผู้แทนราษฎรจังหวัดสุรินทร์
หมวดหมู่:นายกเทศมนตรีในจังหวัดสุรินทร์
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:พรรคมาตุภูมิ
หมวดหมู่:พรรคภูมิใจไทย
หมวดหมู่:พรรคไทยสร้างไทย
หมวดหมู่:นักเขียนชาวไทย
หมวดหมู่:บุคคลจากโรงเรียนสุรวิทยาคาร
หมวดหมู่:บุคคลจากคณะศึกษาศาสตร์ มหาวิทยาลัยศรีนครินทรวิโรฒ
หมวดหมู่:บุคคลจากมหาวิทยาลัยราชภัฏสุรินทร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ภัยพิบัติโภปาล

ไฟล์:Bhopal-Union Carbide 1.jpg|thumb|อนุสรณ์สถานของผู้เสียชีวิตในโศกนาฏกรรม ข้อความที่ฝาผนังเป็นภาษาฮินดี เขียนว่า "แขวนคอนายแอนเดอร์สัน"
พิบัติภัยโภปาล เกิดขึ้นเนื่องจากอุบัติเหตุที่โรงงานผลิตยาฆ่าแมลงของบริษัทยูเนียนคาร์ไบด์ ซึ่งตั้งอยู่ที่เมืองโภปาล เมืองหลวงของรัฐมัธยประเทศ ประเทศอินเดีย เมื่อกลางดึกของวันที่ 3 ธันวาคม 1984 ทำให้ก๊าซเมทิลไอโซไซยาไนด์ และสารพิษอื่น ๆ รั่วไหลออกจากโรงงาน และส่งผลกระทบถึงประชาชนมากกว่า 500,000 คน
หน่วยงานท้องถิ่นของรัฐมัธยประเทศว่า มีผู้เสียชีวิตทันที 2,259 คน ต่อมาจึงสรุปยอดผู้เสียชีวิตว่า มี 3,787 คน ในขณะที่หน่วยงานอื่นของรัฐบาลอินเดียว่า มีผู้เสียชีวิตประมาณ 15,000 คน  โดย 8,000 คนเสียชีวิตในสัปดาห์แรกหลังเกิดเหตุ
เมื่อเดือนมิถุนายน ค.ศ. 2010 หลังเกิดเหตุการณ์เป็นเวลา 24 ปี ศาลอินเดียได้ตัดสินว่า อดีตพนักงานของยูเนียนคาร์ไบด์ 7 คน รวมทั้งนายวอร์เรน แอนเดอร์สัน อดีตประธานบริษัท มีความผิดฐานกระทำโดยประมาทเป็นเหตุให้ผู้อื่นถึงแก่ความตาย และลงโทษจำคุกคนละ 2 ปี พร้อมปรับเงินอีกคนละประมาณ 2,000 ดอลลาร์สหรัฐ ซึ่งเป็นบทลงโทษขั้นสูงสุดตามกฎหมายอินเดีย ส่วนอดีตพนักงานอีก 8 คนที่ถูกกล่าวหาด้วย ได้ถึงแก่ความตายลงก่อนมีคำพิพากษาดังกล่าว

**อ้างอิง**
หมวดหมู่:ภัยพิบัติในประเทศอินเดีย
หมวดหมู่:ประเทศอินเดียในปี พ.ศ. 2527
หมวดหมู่:พ.ศ. 2527
หมวดหมู่:โภปาล
แฟนตาซี (เพลงเอ็กไซล์)

"แฟนตาซี" (FANTASY) เป็นซิงเกิลที่ 33 ของเอ็กไซล์ วางจำหน่ายวันที่ 9 มิถุนายน พ.ศ. 2553 ในรูปแบบในรูปแบบดับเบิลแม็กซีซิงเกิล 
เพลง "VICTORY" เป็นเพลงเชียร์ทีมชาติญี่ปุ่นในการแข่งขันฟุตบอลโลกครั้งที่ 19 ที่ประเทศแอฟริกาใต้  เพลง ”24karats STAY GOLD” และเพลง “My Station” เป็นเพลงประกอบโฆษณาเครื่องดื่ม “คิรินเลมอน” ของบริษัทคิริน  เพลง “โอะเนะไก” (願い) เป็นเพลงประกอบดีวีดี “DANCE EARTH~โอะเนะไก~” ของ USA  เพลง “เทะ โนะ สึนะ” (掌の砂) เป็นเพลงประกอบโฆษณาโตโยต้า วิช  และเพลง “GOING ON” เป็นเพลงประจำการแข่งขัน “EXILE Presents VOCAL BATTLE AUDITION 2”  

**รายชื่อเพลง**
# VICTORY 
# 24karats STAY GOLD 
# 願い
# 掌の砂 
# GOING ON 
# My Station 
# Make It Last Forever
# MONSTER
# Angel -Acoustic Version- Bonus Track

**มิวสิกวิดีโอ**
# VICTORY
# 24karats STAY GOLD
# 願い

**การแสดงสด**
 29 พฤษภาคม  พ.ศ. 2553 – MTV WORLD STAGE x VMAJ 2010 - "24karats STAY GOLD" 

**ชาร์ต**
ชาร์ตออริกอน (ในญี่ปุ่น)

**หมายเหตุ**
 ซิงเกิล FANTASY ถูกจัดอันดับในชาร์ตอัลบัมประจำสัปดาห์ของออริกอน  เนื่องจากซิงเกิล FANTASY มีเพลงโปรโมตเกิน 5 เพลง
หมวดหมู่:เพลงของเอ็กไซล์
หมวดหมู่:เซลล์เชื้อเพลิง

หมวดหมู่:เซลล์กัลวานี
หมวดหมู่:พลังงานทางเลือก
หมวดหมู่:เทคโนโลยียานยนต์
หมวดหมู่:การเก็บพลังงาน
รายชื่อเลขาธิการนายกรัฐมนตรีของไทย

เลขาธิการนายกรัฐมนตรี เป็นตำแหน่งข้าราชการการเมือง สังกัดสำนักเลขาธิการนายกรัฐมนตรี เริ่มแต่งตั้งเมื่อปี พ.ศ. 2485 เดิมใช้ชื่อตำแหน่งว่า เลขาธิการทำเนียบนายกรัฐมนตรี สังกัดสำนักทำเนียบนายกรัฐมนตรี และ เลขาธิการบริหารนายกรัฐมนตรี สังกัด สำนักบริหารนายกรัฐมนตรี ตั้งแต่ปี พ.ศ. 2502 ต่อมาในปี พ.ศ. 2508 จึงได้ยุบรวม 2 หน่วยงานเข้าด้วยกันเป็นสำนักเลขาธิการนายกรัฐมนตรี และมีตำแหน่งเลขาธิการนายกรัฐมนตรี เป็นผู้บังคับบัญชาสูงสุด

**เลขาธิการนายกรัฐมนตรี**

**เลขาธิการทำเนียบนายกรัฐมนตรี**

**เลขาธิการบริหารนายกรัฐมนตรี**

**เลขาธิการนายกรัฐมนตรี**

**แหล่งข้อมูลอื่น**
  เว็บไซต์สำนักเลขาธิการนายกรัฐมนตรี  date=2010-08-18 -  อภิชาติ คุณวัฒน์บัณฑิต, ประวัติสำนักเลขาธิการนายกรัฐมนตรี, เอกสารวิชาการส่วนบุคคล :สถาบันพระปกเกล้า

**อ้างอิง ==
40 วอลล์สตรีต

40 วอลสตรีต เป็นหนึ่งในอาคารที่มีชื่อเสียงและลักษณะอันโดดเด่นแบบอลังการศิลป์ (Art Deco) ตัวอาคารมีความสูงทั้งสิ้น 283 เมตร มีทั้งสิ้น 70 ชั้น ตั้งอยู่ระหว่างถนนแนสซอ (Nassau Street) และถนนวิลเลียม (William Street) บนเกาะแมนแฮตตัน นครนิวยอร์ก สหรัฐ เป็นที่ทำการธนาคารและปัจจุบันเป็นที่รู้จักกันในชื่อ  ตึกทรัมพ์ (Trump Building) ใช้เวลาก่อสร้างเพียง 11 เดือนจึงแล้วเสร็จ
รูปถ่ายเก่าของตึก 40 วอลสตรีต

**อ้างอิง**
หมวดหมู่:ตึกระฟ้าในแมนแฮตตัน
ชาลส์ โจว

ชาลส์ คอง โจว (Charles Kong Djou) หรือในชื่อภาษาจีน โจว หย่งคัง (p=Zhōu Yǒngkāng) เป็นสมาชิกสภาผู้แทนราษฎร สภาคองเกรส สหรัฐอเมริกา โดยเป็นสมาชิกพรรคริพับลิกัน (สหรัฐ)
โจวเกิดเมื่อวันที่ 9 สิงหาคม พ.ศ. 2513 ที่ลอสแอนเจลิส รัฐแคลิฟอร์เนีย แต่เติบโตที่รัฐฮาวาย บิดาเป็นชาวจีนเซี่ยงไฮ้ ส่วนมารดาเป็นชาวไทย อาศัยอยู่กรุงเทพมหานคร
เขาลงสมัครรับเลือกตั้งเมื่อวันที่ 22 พฤษภาคม พ.ศ. 2553 ภายหลังจากการลาออกจากตำแหน่งของนีล อาเบอร์ครอมบีย์ และสามารถเอาชนะ เอ็ด เคส อดีตสมาชิกสภาผู้แทนผู้แทนราษฎร พรรคเดโมแครต และคอลลีน ฮานาบูซะ ประธานวุฒิสมาชิก พรรคเดโมแครต รัฐฮาวาย ถือเป็นชัยชนะครั้งแรกในรอบ 50 ปีของพรรคริพับลิกัน (สหรัฐ)ในเขต 1 รัฐฮาวาย

**อ้างอิง**

**แหล่งข้อมูลอื่น**
 Official House website date=2010-05-29 - Charles Djou for Congress date=2010-02-02 - สส.ลูกครึ่งไทย หนึ่งความภูมิใจ ในสภาคองเกรส
หมวดหมู่:นักการเมืองอเมริกัน
หมวดหมู่:ชาวอเมริกันเชื้อสายจีน
หมวดหมู่:ชาวอเมริกันเชื้อสายไทย
หมวดหมู่:บุคคลจากลอสแอนเจลิส
หมวดหมู่:บุคคลจากโฮโนลูลู
หมวดหมู่:ศิษย์เก่าจากมหาวิทยาลัยเพนซิลเวเนีย
หมวดหมู่:ศิษย์เก่าจากมหาวิทยาลัยเซาเทิร์นแคลิฟอร์เนีย
หมวดหมู่:พรรคริพับลิกัน (สหรัฐ)
วินโดวส์เอ็นที 6.1

วินโดวส์เอ็นที 6.1 (Windows NT 6.1) เป็นระบบปฏิบัติการของไมโครซอฟท์ ซึ่งสามารถหมายถึง- วินโดวส์ 7- วินโดวส์เซิร์ฟเวอร์ 2008 R2
หมวดหมู่:ไมโครซอฟท์ วินโดวส์
วินโดวส์เอ็นที 6.0

วินโดวส์เอ็นที 6.0 (Windows NT 6.0) เป็นระบบปฏิบัติการของไมโครซอฟท์ ซึ่งสามารถหมายถึง- วินโดวส์วิสตา- วินโดวส์เซิร์ฟเวอร์ 2008
หมวดหมู่:วินโดวส์เอ็นที
หมวดหมู่:ไมโครซอฟท์ วินโดวส์
ประสงค์ โฆษิตานนท์

ประสงค์ โฆษิตานนท์ อดีตรัฐมนตรีช่วยว่าการกระทรวงมหาดไทย ในรัฐบาลของนายสมัคร สุนทรเวช และนายสมชาย วงศ์สวัสดิ์ อดีตสมาชิกวุฒิสภาจังหวัดเพชรบูรณ์ และสมาชิกวุฒิสภาจากการแต่งตั้ง พ.ศ. 2535 และ พ.ศ. 2539

**ประวัติ**
นายประสงค์ โฆษิตานนท์ เกิดเมื่อวันที่ 15 ธันวาคม พ.ศ. 2486 ที่เขตพระโขนง กรุงเทพมหานคร สำเร็จการศึกษาระดับปริญญาตรี สาขาการเงินและการธนาคาร จากสถาบันฟาร์อีสเทอร์น ประเทศฟิลิปปินส์ และระดับปริญญาโท สาขาการตลาด จากสถาบันเดลลาส ประเทศสหรัฐอเมริกา
นายประสงค์ โฆษิตานนท์ เป็นเจ้าของบริษัท อาณาจักรสุโขทัยหินอ่อนและแกรนิต จำกัด, บริษัท แกรนิตเพชรบูรณ์ จำกัด และบริษัท พี.วี.หินอ่อนและแกรนิต จำกัด 

**งานการเมือง**
นายประสงค์ โฆษิตานนท์ เคยได้รับการแต่งตั้งเป็นสมาชิกวุฒิสภา 2 สมัย คือ พ.ศ. 2535 และ พ.ศ. 2539 ต่อมาได้มีการเปลี่ยนแปลงการสรรหาสมาชิกวุฒิสภามาเป็นการเลือกตั้ง ซึ่งนายประสงค์ โฆษิตานนท์ ได้ลงสมัครในจังหวัดเพชรบูรณ์ และได้รับการเลือกตั้งในครั้งนั้นด้วย 
ต่อมานายสุวิทย์ คุณกิตติ หัวหน้าพรรคเพื่อแผ่นดิน ได้เสนอชื่อนายประสงค์ โฆษิตานนท์ รับตำแหน่งรัฐมนตรีในโควตาของพรรคเพื่อแผ่นดิน เนื่องจากนายประสงค์ เป็นนายทุนสนับสนุนพรรค ทำให้นายประสงค์ โฆษิตานนท์ ได้รับตำแหน่งรัฐมนตรีช่วยว่าการกระทรวงมหาดไทย ใน 2 รัฐบาล คือ รัฐบาลของนายสมัคร สุนทรเวช และรัฐบาลของนายสมชาย วงศ์สวัสดิ์

**เครื่องราชอิสริยาภรณ์**

**อ้างอิง**
หมวดหมู่:บุคคลจากกรุงเทพมหานคร
หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:พรรคเพื่อแผ่นดิน
หมวดหมู่:สมาชิกวุฒิสภาจังหวัดเพชรบูรณ์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ปลาอามาทัส

ปลาอามาทัส (ชื่อวิทยาศาสตร์: Hydrolycus armatus) ปลาน้ำจืดชนิดหนึ่ง ในวงศ์ปลาฟันสุนัข (Cynodontidae) ในอันดับปลาคาราซิน 
รูปร่างคล้ายกับ ปลาสคอมบิรอยด์ (H. scomberoides) มาก ซึ่งเป็นปลาที่อยู่ในสกุลเดียวกันมาก ต่างกันที่ปลาอามาทัสมีครีบทุกครีบเล็กกว่า และมีสีแดง ครีบไขมันสีส้มเข้ม หัวมีขนาดใหญ่กว่าและหักลง ไม่ชี้ขึ้นเหมือนปลาสคอมบีรอยด์ และลำตัวเป็นสีเหลืองทองในปลาขนาดเล็ก แต่จะเปลี่ยนเป็นสีเงินวาวเมื่อปลามีขนาดใหญ่ขึ้น นอกจากนี้แล้ว จุดเด่นที่สำคัญคืออีกประการหนึ่งคือ เมื่อปลาโตเต็มที่ เขี้ยวคู่ล่างที่กรามล่างจะยาวแหลมออกมาจากปากอย่างเห็นได้ชัดนับว่าเป็นปลาที่มีฟันเขี้ยวใหญ่และแหลมคมที่สุดสำหรับปลาในวงศ์นี้
ขนาดเมื่อโตเต็มที่ประมาณ 60-80 เซนติเมตร ซึ่งก็นับได้อีกว่าเป็นปลาที่มีขนาดใหญ่ที่สุดในวงศ์นี้
มีพฤติกรรมชอบอยู่รวมเป็นฝูงในระดับกลางน้ำในปลาวัยเล็ก หากินโดยล่าปลาและกุ้งต่าง ๆ เป็นอาหาร และถึงแม้ว่าจะเป็นปลาที่มีขนาดใหญ่กว่าก็ตาม ก็สามารถใช้ปากและเขี้ยวที่แหลมคมนี้จับและกลืนกินได้ รวมถึงมีพฤติกรรมกินพวกเดียวกันเองด้วย
พบกระจายพันธุ์ในแม่น้ำอเมซอนและสาขา, ลุ่มแม่น้ำโอริโนโค รวมถึงแม่น้ำกายอานา
นิยมตกเป็นเกมกีฬา และนิยมเลี้ยงเป็นปลาสวยงามที่ต้องนำเข้าจากอเมริกาใต้ จัดเป็นปลาที่มีราคาสูงชนิดหนึ่ง ในประเทศไทยมีชื่อเรียกปลาอามาทัสในแวดวงปลาสวยงามว่า "อามาทัสหางดำ" ทั้งนี้เพื่อมิให้สับสนกับปลาทาทูเอีย (H. tatauaia) ซึ่งเป็นปลาในสกุลเดียวกันอีกชนิดหนึ่ง ที่มีความใกล้เคียงกันมาก ยิ่งโดยเฉพาะในปลาขนาดเล็ก ซึ่งปลาทาทูเอียจะถูกเรียกว่า "อามาทัสหางแดง" ทั้งนี้ เมื่อปลาทั้ง 2 ชนิดนี้เมื่อโตขึ้นจึงจะเห็นความแตกต่างได้ชัดเจน กล่าวคือ ปลาอามาทัสจะมีครีบหางเป็นสีดำ ขณะที่ปลาทาทูเอียจะเป็นสีแดง  อีกทั้ง การนำเข้าปลาในวงศ์นี้ในระยะแรกเริ่มจะสับสนจะปะปนกันมา ปลาอามาทัสจะถูกปะปนเข้ามาพร้อมกับปลาสคอมบิรอยด์และปลาทาทูเอีย แม้แต่ในต่างประเทศก็พบกรณีเช่นนี้ แต่เมื่อเลี้ยงในที่เลี้ยงแล้ว พบว่า ปลาอามาทัสมีนิสัยไม่ขี้ตกใจเหมือนปลาในวงศ์เดียวกันนี้ชนิดอื่น ๆ มีนิสัยที่ดุกว่า และเติบโตได้เร็วกว่า และมีราคาที่แพงกว่า

**อ้างอิง**

**แหล่งข้อมูลอื่น**
  รูปและข้อมูลปลาอามาทัส-  วิดีโอคลิปปลาอามาทัสขนาดใหญ่ในตู้เลี้ยงที่ไต้หวันจากyoutube
หมวดหมู่:ปลาน้ำจืด
หมวดหมู่:ปลาทวีปอเมริกาใต้
หมวดหมู่:วงศ์ปลาฟันสุนัข
หมวดหมู่:ปลาตู้
ปลาเอ็กโซดอน

ปลาเอ็กโซดอน (Bucktooth tetra; Exodon paradoxus) ปลาน้ำจืดขนาดเล็กชนิดหนึ่ง ในวงศ์ปลาคาราซิน (Characidae) ในอันดับปลาคาราซิน 
เป็นปลาขนาดเล็ก มีครีบก้นสีเหลือง ครีบอื่นเป็นสีแดง ลำตัวเป็นสีเงินสะท้อนแสงสีเหลืองวาว ดวงตากลมโตมีขอบตาเหลือง และมีจุดสีดำขนาดใหญ่ 2 จุด จุดแรกอยู่ที่โคนหาง อีกจุดอยู่ตรงกลางตัวบริเวณโคนครีบหลัง หากอยู่ในที่มืดจะสะท้อนแสงแวววาวมาก ในปากไม่พบฟัน
จัดเป็นปลาเพียงชนิดเดียวเท่านั้นที่อยู่ในสกุล Exodon ขนาดโตเต็มที่ประมาณ 6-8 นิ้ว อายุเต็มที่ประมาณ 8 ปี ตัวผู้จะมีลักษณะผอมกว่าตัวเมียและมีครีบก้นกับครีบหลังยาวกว่า  
กระจายพันธุ์อยู่ในแม่น้ำสายใหญ่ที่มีกระแสน้ำไหลตลอดในอเมริกาใต้ เช่น ริโอบรานโก, ริโอเนโกรในบราซิลและกายอานา 
มีพฤติกรรมชอบอาศัยอยู่เป็นฝูง เป็นปลาที่นิสัยดุร้ายก้าวร้าว มักที่จะชอบรุมกัดครีบหรือเกล็ดปลาชนิดอื่น เนื่องจากในกระเพาะมีกรดที่สามารถย่อยเกล็ดปลาชนิดอื่นได้  และถึงแม้จะเป็นปลาที่มีตัวใหญ่กว่าก็ตาม เช่น ปลาปิรันยา ก็ยังโดนรุมกัด นอกจากนี้แล้วยังสามารถกัดกินต้นไม้น้ำได้อีกด้วย
นิยมเลี้ยงเป็นปลาสวยงาม ในสถานที่เลี้ยงสามารถฝึกให้กินอาหารเม็ดได้โดยง่าย แต่ไม่ควรเลี้ยงรวมกับปลาชนิดอื่นจากพฤติกรรมที่กล่าวมา

**อ้างอิง**

**แหล่งข้อมูลอื่น**
  รูปและข้อมูลและวิดีโอคลิปปลาเอ็กโซดอน date=2010-03-18 
หมวดหมู่:วงศ์ปลาคาราซิน
หมวดหมู่:ปลาน้ำจืด
หมวดหมู่:ปลาตู้
หมวดหมู่:ปลาทวีปอเมริกาใต้
หมวดหมู่:ปลาชนิดเดียว